जेल में बंद दो विधायक भी दिखे अखिलेश के प्रणब को दिए लंच में  
मुख्यमंत्री अखिलेश यादव का प्रणब के सम्मान में दिया गया लंच विवादों में है। यहां जेल में बंद दो विधायक मुख्तार अंसारी और विजय मिश्रा भी मौजूद थे।
राष्ट्रपति पद के उम्मीदवार प्रणब मुखर्जी के लिए लखनऊ में समाजवादी पार्टी की ओर से रखा गया लंच विवादों में घिर गया है। मंगलवार को हुए इस लंच में विधायक मुख्तार अंसारी और विजय मिश्रा भी नजर आए जो इन दिनों जेल में हैं और उन्हें सिर्फ विधानसभा में जाने की छूट मिली हुई है लेकिन मुख्तार को मुख्यमंत्री अखिलेश यादव के निवास पर हुए लंच में देखा गया जब वह बाहर आए तो मीडिया की नजरों से नहीं बच पाए।
इस घटना पर विपक्षी पार्टी बसपा के नेता स्वामी प्रसाद मौर्य का कहना है कि समाजवादी पार्टी के नेता संविधान में यकीन नहीं रखते और कानून तोड़ते रहते हैं। मौर्य ने कहा कि सपा की सरकार में अपराधियों को शह मिली हुई है जिससे यूपी में फिर से गुंडाराज कायम हो रहा है।    

इस घटना पर विपक्षी पार्टी बसपा के नेता स्वामी प्रसाद मौर्य का कहना है कि समाजवादी पार्टी के नेता संविधान में यकीन नहीं रखते और कानून तोड़ते रहते हैं। मौर्य ने कहा कि सपा की सरकार में अपराधियों को शह मिली हुई है जिससे यूपी में फिर से गुंडाराज कायम हो रहा है।